jkorsvik/nowiki_second_scrape_merged huggingface dataset:
Amanda Svensson

Amanda Sofia Svensson (født 1987 i Arlöv) er en svensk forfatter.
Svensson vokste opp i Malmø. Hun begynte å skrive skjønnlitteratur i ungdommen og var som 17-åring med i finalen av Lilla Augustpriset. Hun utdannet seg på skriveskole på Fridhems folkhögskola i Svalöv 2006–2008, og studerte litteraturvitenskap og fransk ved Lunds universitet fra  2011. Hun flyttet til London 2015, og til Cornwall noen år senere.
Svensson debuterte med romanen Hey Dolly i 2008. Hennes andre roman, Välkommen till den här världen, ble nominert til  Augustpriset 2011. I 2018 kom hennes gjennombrudd med Et system så storslått at man blendes. Denne romanen ble tildelt P.O Enquist-prisen og Svenska Dagbladets litteraturpris. Hun har blitt sammenlignet med forfattere som Marisha Pessl, Tomas Mann og Zadie Smith.


== Bibliografi ==
Hey Dolly (2008).
Välkommen till den här världen (2011).
Allt det där jag sa till dig var sant (2014).
Ett system så magnifikt att det bländar (2018). - Utgitt på norsk som Et system så storslått at man blendes. Oversatt av Vibeke Saugestad. (Gyldendal, 2020)


== Priser og utmerkelser ==
P.O. Enquist-prisen, 2019 for Et system så magnifikt att det bländar
Svenska Dagbladets litteraturpris, 2019 for Et system så magnifikt att det bländar
Samfundet De Nios Särskilda pris, 2011


== Referanser ==


== Eksterne lenker ==
(sv) Norstedts forfatterpresentasjon
BFS Ballklubb

BFS Ballklubb (stiftet 7. mai 1996) er et idrettslag fra Farsund i Agder.


== Historikk ==
Klubben ble etablert i 1996 som en elitesatsing av håndballaktiviteten i Idrettsklubben Borhaug, Farsund Idrettslag og Spind Idrettsforening, og i 1997 fulgte fotballaktiviten etter.I juli 2004 overtok Farsund Idrettslag klubbens aktiviteter både på fotball- og håndballsiden og BFS-navnet var ventet å forsvinne ut av idretten i Farsund, men klubben overlevde.I 2017 ble det foreslått av Lister24 at én ny elitesatsing også burde inkludere Lista Idrettslag.


== Referanser ==
Boltsirkel

En boltsirkel er en vanlig betegnelse på når et antall skruehull for bolter jevnt fordelt med sentre langs en tenkt sirkel med en gitt diameter.
Et eksempel på bruk er innfesting av bilfelger, hvor boltsirkelen er en av flere faktorer som bestemmer hvorvidt felgen vil passe til bilen. For eksempel kan en boltsirkel på 5×130 eller 5-130 angi at felgen skal festes til bilen via 5 skruer jevnt fordelt langs en sirkel med diameter på 130 millimeter.Andre vanlige bruksområder for bolrsirkel er for angi innfesting for racingratt til raserbiler, og i industrien til innfesting av blant annet servomotorer.


== Eksempler ==


=== Racingratt ===
På racingratt til biler med boltsirkel er denne som regel på 6×70 mm, men kan også komme i andre boltsirkler. Noen racingratt festes istedet til bilen via en hurtigkobling, og denne har da ofte tilsvarende boltsirkel på 6×70 mm.


=== Servomotorer ===
Servomotorer i industrien monteres ofte via en flenslignende kobling for å gi kortest mulig vektstang ved høyt dreiemoment. Industrielle servomotorer bruker ofte standardiserte mål på denne, hvor et eksempel kan være en boltsirkel på 4×130 mm diameter (tilsvarer omtrent et kvadrat på cirka 91.9 mm × 91.9 mm).


=== Felger ===
Det kanskje mest kjente eksempelet på boltsirkler for allmenheten kommer fra monteringsmønsteret på felger til biler. På hjul til biler angir boltsirkelen antallet hjulmutre og tilhørende navbolter (eller eventuelt bare hjulbolter). Et eksempel på en boltsirkel er 5×100 som angir 5 mutrer plassert på en sirkel med 100 mm diameter. Noen av de vanligste boltsirkel-diametrene på moderne biler er 100 mm, 112 mm og 114.3 mm. Boltsirkelen er en av flere parametre som må kontrolleres før man kjøper felger. Gjennom årene har over 30 ulike boltsirkler blitt brukt av bilprodusenter, hvorav de fleste ikke er kompatible med hverandre.


== Referanser ==
Johannes Schrøder

Johannes Schrøder (født 13. januar 1883 i Christiania, død 9. juli 1954 på Hønefoss) var en norsk høyesterettsadvokat, skiløper, bedriftsleder og ordfører i Hønefoss.
Han ble vernepliktig offiser i 1902, cand.jur. i 1906 og høyesterettsadvokat i 1916. Ved siden av sin advokatpraksis var han disponent for A/S Hofsfos Træsliberi og Papirfabrik fra 1933. Han var medlem av bystyret og formannskapet i Hønefoss, og var Hønefoss' første ordfører etter krigen i et par måneder fra 1945.Han og broren Enevold Falsen Schrøder, som også ble advokat, var med i Skiklubben Starkad fra 1900, og han deltok i hopprennet i Holmenkollbakken i 1902 og 1903.


== Referanser ==
Harold Raeburn

Harold Andrew Raeburn (født 21. juli 1865 i Edinburgh, død 21. desember 1926 i Edinburgh) var en britisk fjellklatrer og ornitolog. Han har blitt beskrevet som Skottlands mest kjente fjellklatrer i de første to tiårene av 1900-tallet.Raeburn, som var ungkar hele livet, klatret mange ruter på Ben Nevis i perioden 1896–1901. Han var allerede en aktiv ornitolog, og det er mulig at denne interessen fikk ham til å begynne med fjellklatring. Fra 1902 klatret han i både Alpene og i Norge. I juli og august 1902 foretok han flere førstebestigninger i Jotunheimen sammen med Kristian Tandberg og George Paus. I juli 1903 var han blant de første kjente bestigerne av Sætretindane og Grøtdalstindane i Sunnmørsalpene. Somrene 1913 og 1914 var han med på ekspedisjoner som nådde toppen av fire av de største fjellene i Kaukasus. I 1920 var han med på en ekspedisjon til Kanchenjunga i Nepal, og i 1921 var han klatresjef under den store britiske ekspedisjonen til Nepal som undersøkte hvordan Mount Everest eventuelt kunne bestiges (noe som først lyktes i 1953). Under denne ekspedisjonen ble han syk og han døde noen år senere.


== Referanser ==
Erika Lie

Erika Egede-Nissen Lie (født 29. mars 1878 i Kristiania, død 10. september 1947 i Oslo) var en norsk jurist. Hun var en av Norges første kvinnelige sakførere.


== Liv og virke ==
Erika Lie vokste opp i en familie der begge foreldrene hadde en tydelig tilstedeværelse i Kristianias sosiale, politiske og kulturelle liv. Etter foreldrenes skilsmisse i 1895, ble hun boende hos moren, den kjente konsertpianisten Erika Nissen. 
17 år gammel tok hun examen artium i 1895, og i 1900–1903 gjennomførte hun språkstudier i England og Frankrike. Hun hadde også studieopphold i Sveits, Tyskland og i Nord- og Sør-Amerika. I 1906 tok hun en ettårig utdannelse ved Arvedsons gymnastiska institut i Stockholm, men det var først etter farens død i 1911 at hun begynte å studere jus. I 1918 avla hun i 40 års alder juridisk embedseksamen. 
Hun ble i 1918 dommerfullmektig i Follo sorenskriveri i Drøbak, før hun bekledte samme rolle i Nedre Romerike sorenskriveri på Lillestrøm i 1919–1920 og i Kristiania skifterett (1921–1922). Hun var også protokollsekretær i Norges Høyesterett. I 1922 var hun sakførerfullmektig hos høyesterettsadvokat Christian Butenschøn. I 1922 fikk hun autorisasjon som overrettssakfører, og året etter etablerte hun sin egen sakførerpraksis. Med dette ble hun en av Norges første kvinnelige sakførere.
Hun engasjerte seg sterkt i ektefelleloven av 1927, og i samleverket Lev Livet Lettere (1938) redegjorde hun for sitt syn i debatten som fulgte. I 1933 var hun medstifter av Norges første Soroptimist-klubb. Under de vandskelige arbeidsforholdene under andre verdenskrig og den tyske okkupasjonen, valgte hun å nedlegge sin virksomhet i 1941.


== Familie ==
Erika Lie var datter av lege og politiker Oscar Egede Nissen (1843–1911) og pianist Erika Røring Møinichen Lie (Erika Nissen, 1845–1903), søster av pianist og dirigent Karl Nissen (1879–1920), niese av pianistene Thomasine Lie (1833–1907) og Ida Lie (1837–1905) og barnebarn av prokurator og ordfører Michael Strøm Lie (1807–1852). Hun ble 9. oktober 1900 gift med sin tremenning, cand.jur., senere professor, Mikael Strøm Henriksen Lie (1873–1926).


== Referanser ==


== Bibliografi ==
1938: «Lov om ektefellers formuesforhold av 20. mai 1927» i M. Fearnley (red.): Lev Livet Lettere, 1938


== Kilder ==
Støren, Thordis (1987). Justitias gode tjenere. Oslo: Dreyer. s. 39 ff. ISBN 8209104462. 


== Eksterne lenker ==
' (no) Erika Lie i Norsk biografisk leksikon
Medisores

Medisores er en slekt av løpebiller.


== Utseende ==
En nokså liten, lang og slank, kastanjebrun løpebille. Hodet er trekantet. Antennene er perlekjede-formede, nokså kraftige, fasettøynene middels store. Pronotum er rundet, lengre enn bredt, med tre kraftige lengdefurer. Dekkvingene er jevnbrede med kraftige punktrader. Beina er korte og kraftige.


== Levevis ==
Disse billene er knyttet til død ved og kan finnes under barken på døde trær, der de lever som rovdyr.


== Utbredelse ==
Slekten er bare kjent fra Sør-Afrika.


== Systematisk inndeling ==

Ordenen biller, Coleoptera Linnaeus, 1758
Underordenen Adephaga Schellenberg, 1806
Overfamilien løpebiller og vannkalver, Caraboidea Latreille, 1802
Familien løpebiller, Carabidae Latreille, 1802
Underfamilien Rhysodinae Laporte de Castelnau, 1840
slekten Medisores R.T. & J.R. Bell, 1987
Medisores abditus R.T. & J.R. Bell, 1987


== Eksterne lenker ==
(en) Medisores i Encyclopedia of Life 
(en) Medisores i Global Biodiversity Information Facility 
(en) Kategori:Medisores – bilder, video eller lyd på Wikimedia Commons 
Medisores – detaljert informasjon på Wikispecies
Liste over presidentene for Canadas senat

Presidenten for Canadas senat (engelsk: Speaker of the Senate of Canada, fransk: Président du Sénat du Canada) er leder for overhuset i Canadas parlament. Embetet ble innstiftet gjennom Constitution Act, 1867. Dets forløper var embetet som President for Provinsen Canadas lovgivende råd (Speaker of the Legislative Council of the Province of Canada) fra 1841. Senatets president blir utnevnt av Canadas generalguvernør etter anbefaling av statsministeren.


== Liste ==


== Referanser ==


== Kilder ==
«Speakers of the Senate». Parlinfo. Parliament of Canada. Arkivert fra originalen 24. oktober 2020. Besøkt 26. september 2020.
Janssen Pharmaceutica

Janssen Pharmaceutica N.V. er et belgisk farmasøytisk selskap med hovedsete i Beerse.


== Beskrivelse ==
Janssen Pharmaceutica N. V. ble grunnlagt i 1953 av Paul Janssen (1926–2003), og er del av det amerikanske konsernet Johnson & Johnson. Selskapets opprinnelige forretningsområde var utelukkende den farmasøytiske forskning.
I 1961 ble Janssen Pharmaceutica til farmasidelen av Johnson & Johnson (en av konsernets tre sektorer ved siden av Medical Devices & Diagnostics og  Consumer), etter at Paul Janssen igjen ville hengi seg sterkere til forskningen, og at hans firma først hadde søkt forgjeves rundt om i Europa etter noen kjøper. Janssen Pharmaceutica er det selskapet som står for Johnson & Johnsons verdensvide utforskning og utvikling av nye legemidler (Johnson & Johnson Pharmaceutical Research Development (JJPRD)), for eksempel innen områdene nevrologi, anestesi, analgesi, allergologi og forskjellige former for kreft. En avdeling i Tyskland (grunnlagt i 1959) fremstår som Janssen-Cilag GmbH i Neuss.I 1985 etablerte Janssen Pharmaceutica seh som det første vestlige farmasøytiske selskap en farmasøytisk fabrikk i Folkerepublikken Kina. Denne første fabrikken ble oppbygd og ledet av Joos Horsten i Hanzhong; sener fulgte en annen og større fabrikk i Xi'an.


== Koronavirusvaksine ==
Janssen Pharmaceutical samarbeider med amerikanske Beth Israel Deaconess Medical Center om en mulig vaksine mot covid-19. Start av fase 3 av utprøvingen var 23. september 2020. Vaksinekandidaten er av type viral vektor – ikke-replikerende. EU forhandler om en kjøpsavtale på 200 millioner doser til alle EU-land + Norge, hvis vaksinen er trygg og effektiv mot covid-19. USA har gjennom Operation Warp Speed bestilt 100 millioner. Dette er også en av vaksinene Storbritannia satser på.


== Medikamenter fra Janssen Pharmaceutica ==
Janssen Pharmaceutica har over tid (pr 2020) markedsført ca 70 nye substanser. De mest kjente av dem er:

Fem Janssen-medikamenter er medtatt på Verdens helseorganisasjons liste over uunnværlige legemidler:

Haldol (Haloperidol)
Ergamisol (Levamisol)
Daktarin (Miconazol)
Vermox (Mebendazol)
Nizoral (Ketoconazol) (WHO-listet siden 2005)
Risperdal (Risperidon)


== Referanser ==


== Eksterne lenker ==
(en) Janssen Pharmaceutica – kategori av bilder, video eller lyd på Commons 
Janssen Global
Janssen Deutschland
Fylkesvei 2513

Fylkesvei 2513 går mellom Evangen og Bjørkheim i Vang kommune. Før Rødølstunnelen ble tatt i bruk 23. september 2020 var veien del av europavei 16.


== Kommuner og knutepunkter ==

 VangTyinvegen 

Øyevegen 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv2513
(no) Statens vegvesen – trafikkmeldinger
Beth Israel Deaconess Medical Center

Beth Israel Deaconess Medical Center (BIDMC) i Boston i USA er universitetssykehus for Harvard Medical School.


== Historie ==
Sykehuskomplekset ble til i sin næværende organisasjonsform i 1996 ved sammenslåing av Beth Israel Hospital (grunnlagt i 1916) og New England Deaconess Hospital (grunnlagt i 1896).


== Virksomhet ==
Blant amerikanske uavhengige universitetssykehus har Beth Israel Deaconess Medical Center konsistrent vært blant de tre fremste mottakere av finansiering av biomedisinsk forskning fra National Institutes of Health. Tilskuddet har ligget på nær 200 million dollar i året.BIDMCs forskere har gjerne gående mer enn 850 aktive sponsede prosjekter og 200 kliniste forsøk til enhver tid. Harvard-Thorndike General Clinical Research Center, det eldste laboratorium for klinisk forskning i USA, har vært lokalisert her siden 1973.


== Koronavirusvaksine ==
Belgiske Janssen Pharmaceutical Companies (eid av det amerikanske konsernet Johnson & Johnson) samarbeider med Beth Israel Deaconess Medical Center om en mulig vaksine mot covid-19. Start av fase 3 av utprøvingen var 23. september 2020. Vaksinekandidaten er av type viral vektor – ikke-replikerende. EU forhandler om en kjøpsavtale på 200 millioner doser til alle EU-land + Norge, hvis vaksinen er trygg og effektiv mot covid-19. USA har gjennom Operation Warp Speed bestilt 100 millioner. Dette er også en av vaksinene Storbritannia satser på.


== Referanser ==
Biomedisin

Biomedisin, også kjent som teoretisk medisin, molekylær medisin og medisinalbiologi, er en naturvitenskapelig disiplin som er nært beslektet med legevitenskap, dyrlegevitenskap, biokjemi, kjemi, biologi, histologi, genetikk, embryologi, anatomi, fysiologi, patologi, biomedisinsk teknologi herunder vevsteknologi, og zoologi, botanikk og mikrobiologi.
Biomedisin bidrar blant annet til utvikling av nye behandlingsformer ved analyse av hvordan og hvorfor sykdommer som for eksempel kreft oppstår.
En annerledes bruk av begrepet «biomedisin» har man i sosial- og kulturvitenskapene, der biomedisin er overordnet begrep for all den medisin som undervises på universitetene. Noen nenytter det - både dens tilhengere og dens motstandere - bruker begrepet synonymt med det de kaller «skolemedisin».Medisinetnologer har vist at også denne legevitenskapen - «biomedisinen»  - kan være formet av spesifikke kulturelle grunnoppfatninger hva gjelder kropp, sykdom og helbredelse. Denne begrepsbruken gjør «biomedisin» til noe analogt med forskjellige former for «ikkevestlig», «tradisjonell» eller «alternativ medisin», og som kan betraktes som et kulturelt system.


== Referanser ==
Phyllodroma

Phyllodroma er en slekt av billene i delgruppen (underfamilien) sandjegere i familiegruppen løpebiller.


== Utseende ==
Middelsstore, slanke, ofte metallisk fargede sandjegere. Hodet er stort og bredt, fasettøynene og de sigdformede kjevene ganske store. Pronotum er sylindrisk, betydelig smalere enn hodet og mye lengre enn bredt. Dekkvingene er jevnbrede. Beina er tynne og nokså lange.


== Levevis ==


== Utbredelse ==
Arten er utbredt i den neotropiske økosonen.


== Systematisk inndeling ==
Ordenen biller, Coleoptera
Underordenen Adephaga
Overfamilien Caraboidea
Familien løpebiller, Carabidae
Underfamilien sandjegere, Cicindelinae
Stammen Cicindelini
Slekten Phyllodroma Lacordaire, 1843
Phyllodroma luteomaculata (Chaudoir, 1861) (synonym Phyllodroma cylindricollis (Dejean, 1825))
Phyllodroma hispidula (Bates, 1872) - nå overført til slekten Brzoskaicheila.


== Litteratur ==


== Eksterne lenker ==
(en) Phyllodroma i Encyclopedia of Life 
(en) Phyllodroma i Global Biodiversity Information Facility 
Phyllodroma – detaljert informasjon på Wikispecies
John Finnis

John Mitchell Finnis (født 28. juli 1940 i Adelaide i Australia) er en australsk moralfilosof og professor i rettsvitenskap.
Han var Biolchini Family Professor of Law ved Notre Dame Law School og Permanent Senior Distinguished Research Fellow ved Notre Dame Center for Ethics and Culture. Han var Professor of Law & Legal Philosophy ved University of Oxford fra 1989 til 2010, og er nå professor emeritus der. Finnis er en ledende eksperter på Thomas av Aquinos naturrettsfilosofi, katolsk moral og rettsfilosofi.Finnis' fremste verk er Natural Law and Natural Rights. Der går han gjennom rettspositivisme som har dominert innen jussen siden John Austin og H.L.A. Hart. Finnis mener imidlertid at  positivisme og naturrett er kompatible ettersom den sistnevnte vitterlig forutsetter et forhold mellom lov og moral, men ikke krever at det er moralen som gjør loven gjeldende.


== Referanser ==
Bílina

Bílina (tysk: Bilin) er en by i distriktet Teplice i regionen Ústí nad Labem i Tsjekkia. Byen har om lag 17 000 innbyggere (2020). Den er kjent for sine spa og for det sterkt mineraliserte vannet Bílinská kyselka (tysk: Biliner Sauerbrunn; fransk: Eau de Bilin).
Bílina ligger i det nordvestlige Böhmen, i dalen til elven Bílina mellom fjellene i České středohoří og Erzgebirge (Krušné hory). Den ligger mellom to større byer: Teplice og Most.
Byen domineres av to trekk: den bratte åsen Bořeň (539 m) en kilometer sør for byen (fra et visst synspunkt ligner den en liggende løve) og nærheten til den gigantiske brunkullgruven Bílina som for alvor endret og ødela det omkringliggende landskapet.
Navnet Bílina stammer det slaviske adjektivet for «hvit». Byen kan ha fått dette navnet enten fordi det var et område uten skog (hvitt, nakent), eller fra det glitrende vannet i elva Bílina (tidligere kalt Bělá).
Byen historie er knyttet til kildene og kullgruvedriften. Bílina blir nevnt første gang i 993.


== Referanser ==


== Eksterne lenker ==
Offisielt nettsted 
(en) Bílina – kategori av bilder, video eller lyd på Commons
Hægebostad Idrettslag

Hægebostad Idrettslag (stiftet i 1936) er et idrettslag fra Hægebostad i Agder, som har Kollemo Stadion som hjemmearena.


== Fotball ==
Klubbens A-lag i fotball for menn spilte 2019-sesongen i 5. divisjon.


=== Tabell ===


== Eksterne lenker ==
Offisielt nettsted
Hægebostad Idrettslag på Facebook
Gjerstad Idrettslag

Gjerstad Idrettslag (stiftet 30. mars 1919) er et idrettslag fra Gjerstad i Agder, som driver med allidrett, fotball, friidrett, håndball, orientering, skiidrett, svømming, sykling og volleyball.


== Fotball ==
Klubbens A-lag i fotball for menn rykket opp til 5. divisjon etter 2015-sesongen.

6. divisjon 2015


== Kjente utøvere ==
Håkon Helgesen, skihopp


== Eksterne lenker ==
Offisielt nettsted
Norsk Motorhistorisk Senter

Norsk Motorhistorisk Senter på Burud i Øvre Eiker, Viken fylke, har først og fremst satt søkelys på motorkjøretøy, men i det lille muset er det også mange andre ting fra 1950- og 1960-årene.
Sentret er et samarbeid mellom Motorhistorisk Klubb Drammen og Øvre Eiker kommune. Arbeidet med muset og de andre aktivitetene blir utført på dugnad.
I 2014 fikk sentre de to eneste eksemplarene av NBP Model 1 (Drammensbilen) som ble produsert. Disse var svært medtatte men man restaurerer nå en av dem på dugnad.

Det er et stort område på den gamle militærleiren på Burud som foruten museum har en gammel bensinstasjon, brannstasjon og for barn er det elektriske biler de kan kjøre på en bane. Onsdager samler ofte flere hundre kjøretøyer seg på Norsk Motorhistorisk Senter.
		
		
		
		
		


== Referanser ==
Mymlen

Mymlen er en av figurene i Tove Janssons bøker om Mummitrollet, utgitt fra 1945 til 1970.
Det Norske Mannskor av 1995 - Tromsøs studentsangere

Det Norske Mannskor av 1995 - Tromsøs studentsangere (DNM95) er et akademisk mannskor tilknyttet Studentsamfunnet Driv i Tromsø. Koret ble opprettet i 1995, og er åpent for mannlige studenter og ansatte ved Universitetet i Tromsø samt andre akademikere i Tromsø.
Koret har en større konsert hvert semester, og synger også på flere akademiske arrangement.


== Referanser ==
Jessica Townsend

Jessica Townsend er en australsk forfatter, best kjent for å skrive barnebokserien Ingenlund. Debutboken Nevermoor: The Trials of Morrigan Crow ble Årets bok hos Australian Book Industry Awards.Kirsti Vogt har oversatt Ingenlund-bøkene til norsk.


== Referanser ==
Politiskyting i Norge

Norsk politi er ikke bevæpnet, likevel forekommer det hendelser der politiet løsner skudd. Disse hendelsene omtales som politiskytinger.


== Statistikk ==
Mellom 2009 og 2019 var det i gjennomsnitt 5700 væpnede oppdrag årlig, med en klar økning de siste årene. I denne perioden har politiet årlig i gjennomsnitt måttet true med våpen 76 ganger og avfyre skudd 4,5 ganger, med 2 skader.
Til sammen døde tre personer i hele 11-årsperioden. Fra 2020 og til medio november 2021 døde fire personer etter skudd fra politiet.


== Periodevis bevæpning ==
Norsk politi har som utgangspunkt vært ubevæpnet, men har i den senere tid i lengre perioder vært under en generell midlertidig bevæpningsordre. Bevæpningen er regulert i Politiinstruksen fra 1989, der man inntar en bestemmelse om fremskutt lagring. Dette er en oppdatering av instruksen fra 1962, det er grunn til å tro at Fornebu-saken har hatt stor innvirkning på hvorfor man i Norge har valgt en annen tilnærming enn i de fleste andre land.


=== Fornebu-saken ===
Hendelsen fant sted natt til 18. juli 1975. En patrulje fra Oslo politikammers hundetjeneste gjennomførte en bilforfølgelse av to biltyver. Etter at den stjålne bilen hadde stanset ved Fornebu i Bærum, ble gjerningspersonene forfulgt til fots. En av politibetjentene trakk våpenet og avfyrte skudd. Skuddet traff en av biltyvene i ryggen og medførte dødelig skade. Politibetjenten ble siktet og tiltalt for uaktsomt drap, straffeloven § 239, men ble frifunnet i lagmannsretten. Tross den strafferettslige frifinnelsen, er det liten tvil om at hendelsen er et eksempel på det Knutsson & Strype i rapporten fra 2002, beskriver slik:

Risikoen for feilslutning i akutte kritiske situasjoner er stor. I Sverige reflekteres dette i at politiet i relativt mange saker (særlig når det ikke dreier seg om åpenbare nødvergesituasjoner, men om å hindre flukt eller videre utvikling av situasjoner), har handlet i strid med regelverket (...).” Selv om både polititjenestepersonenes utdanning og ferdigheter, og de taktiske retningslinjene er vesentlig forbedret på de nesten 40 årene som har gått siden 1975, er det likevel grunn til å legge seg på minne det lederen i nettutgaven av ”Ny Tid” skrev 1. mai 2004:  “... saken illustrerer også hvordan politifolk ved økt bevæpning kan settes i situasjoner hvor de feilvurderer og i verste fall gjøres til drapsmenn, ødelegger egen karriere og politiets renommé.


== Innføring av mindre dødelige våpen ==
Elektrosjokkvåpen er siden 2019 prøvd ut i fire politidistrikt, og innføres i politiet fra 2022.


== Hendelser der politiet har løsnet skudd ==
Dette er en liste over hendelser der Norsk politi har løsnet skudd. Listen er ikke fullstendig.


== Referanser ==
Montenegrinsk 1. divisjon 2019–2020

Montenegrinsk 1. divisjon 2019–2020, var den 14. sesongen av den montenegrinske toppdivisjonen, siden etableringen i 2006. Sesongen begynte 3. august 2019 og ble avsluttet 30. juni 2020. Sesongen var planlagt med 36 serierunder, men på grunn av Koronaviruspandemien endte ligaen opp med å spille 31 serierunder. Budućnost Podgorica vant ligaen.


== Tabellen ==


== Klubbinfo ==


== Kvalifisering til 1. divisjon 2020–2021 ==


=== Første runde ===


=== Andre runde ===

Jazero vant 3–2 sammenlagt.

Titograd vant sammenlagt etter straffesparkkonkurranse.


== Referanser ==